Do incidenta je došlo na autobusnoj liniji 221

Novi dan, novi incident u jednom od ZET-ovih vozila. Često su bahati vozači tema članaka, a tako je i danas. Jedna je žena na svojem Facebook profilu objavila snimku na kojoj se vidi kako vozač autobusa diskriminira ženu u invalidskim kolicima i negoduje zato što mora raditi svoj posao.

Problem je nastao kad je žena željela ući u autobus, a vozač se naljutio jer je morao spustiti rampu na drugim izlaznim vratima kako bi ona ušla u vozilo.

‘Što ja sve moram raditi?’, pitao je ZET-ovac nakon što je gospođu pustio u vozilo, a vrata se nisu mogla zatvoriti.

‘Svi smo zbog toga morali izaći iz autobusa, a za to vrijeme je vozač bacao glupe komentare u vezi rampe i gospođe u invalidskim kolicima. Ovakvim bahatim vozačima stvarno se već jednom mora stati na kraj’, ispričala je Zagrepčanka koja je snimila ružan incident.